Vicepreședintele CJ Suceava, Vasile Tofan, este optimist că centura Humorului este o investiție realizabilă și nu una "futuristă"
Vicepreședintele Consiliului Județean Suceava, Vasile Tofan, a declarat că din punctul său de vedere proiectul șoselei de centură a orașului Gura Humorului este unul realizabil, deși valoarea investiției depășește jumătate de miliard de euro. Afirmația lui a fost făcută după ce consilierul județean PMP Marian Andronache l-a întrebat dacă din punctul său de vedere proiectul centurii Humorului este realizabil "Va fi realizată această șosea de centură în valoare de peste jumătate de miliard de euro", a întrebat Marian Andronache. Răspunsul a venit prompt din partea lui Vasile Tofan, care a spus că "e realizabil". "Nu e un proiect futurist, unul de imaginație", a precizat vicepreședintele CJ Suceava. El a arătat că și alte Consilii Județene au accesat astfel de proiecte și și-a exprimat convingerea că același lucru se va întâmpla și cu centura orașului Gura Humorului. La rândul său, Marian Andronache a spus că speră că va trăi să vadă această investiție realizată, după care Vasile Tofan la asigurat că va fi contemporan cu această șosea de centură.
Șoseaua de centură a orașului Gura Humorului ar urma să fie o investiție de 539 de euro. Obiectivul de investiții, ruta ocolitoare Gura Humorului este propus a fi amplasat în județul Suceava pe raza a trei localități, Gura Humorului, Frasin și Păltinoasa între drumul de mare viteză Baia Mare Suceava – lot 3 și intersecția DN 17 cu DN 2E. Varianta de ocolire este proiectată în profil de autostradă, cu profil de munte, cu o lungime de 10,1 kilometri, o viteză de proiectare de 100 km/k, cu două benzi de circulație pe sens, cu benzi de încadrare și staționare de urgență, zone mediane cu lățime de 23,5 m.